16 Fa tumelo ya gago e ntse e nonofa, o tla lemoga gore melaometheo ya Baebele e botlhokwa thata. Seo ke ka gonne melao e dirisiwa mo maemong a a rileng fela mme melaometheo e kgona go dirisiwa mo maemong a a farologaneng. Ka sekai, ngwana ga a tlhaloganye kotsi ya go nna le ditsala tse di sa siamang, ke ka moo batsadi ba gagwe ba mmelang melao e e tla mo sireletsang. (1 Bakor. 15:33) Mme fa a ntse a gola, tsela e a dirang dilo ka yone e a fetoga e bile o kgona go lemoga kafa a ka dirisang melaometheo ya Baebele ka gone. Seo se mo thusa gore a kgone go tlhopha ditsala tse di siameng. (Bala 1 Bakorintha 13:11; 14:20.) Fa re dirisa melaometheo ya Baebele, re kgona ikanya digakolodi tsa rona ka gonne di tsamaisana le tsela e Modimo a dirang dilo ka yone.